ba ru ru hbs_cyr ky ky ky ky ky ky ky ru ky ky ru ru kk ky ky ky ky ky ky ky ky ky ru ky tt ky ky ky ky ky ky ky ky ky ky ky kk ky en ky be ru ru ru ru ru ru ru ru bg ru ru ru ru ru ru ru
Эртең мекен сакчыларынын майрамы. Майрам болсун бирок майрам "авторлорунун" азыркы абалы жөнүндө кыскача маалымат кыстарып коелу. Кыргызстандын бардык жарандары, алардын үй-бүлөлүк, турмуш тиричиликтик абалына карабай аскер кызматын өтөшөт. Бирок, 2011-жылдын биринчи январына карата каттоодо турган чакырылуучулардын негизги массасын титулдук улуттун - кыргыздардын өкүлдөрүнөн турган жаштар түзөт. Алар 109400гө жакын (башкача айтканда чакырылуучулардын жалпы санынын болжол менен 76 пайызын түзөт). Башка улуттардын чакырылуучулары 34500гө жакын (же чакырылуучулардын 24 пайызын түзөт).
Маселен, 2010-жылы анык (мөөнөттүү) аскер кызматына: кыргыздар 5200гө жакын адам; өзбектер 125ке жакын адам; орустар 70ке жакын; тажиктер - 11; казактар - 32; дунгандар - 3; уйгурлар - 5; түрктөр - 12; немецтер - 1; татарлар - 2; украиндер - 5; башка улуттардын өкүлдөрү 11 адамга жакын.
Альтернативдик кызматка чакыруунун көрсөткүчү төмөндөгүдөй: кыргыздар 28500 адамга жакын; өзбектер 9540 адамга жакын; орустар - 2832; тажиктер - 386; казактар 300гө жакын; дунгандар - 289; уйгурлар - 313; түрктөр - 251; немецтер 110дон ашык; татарлар 135ке жакын; украиндер - 91; башка улуттардын өкүлдөрү болжол менен 533 адам.
Маалымат үчүн айта кетсек, 2010-жылы Кыргызстандын Куралдуу күчтөрүндө болжол менен кыргыздар 36330 адамга жакын, өзбек улутундагы өспүрүмдөр 9765, дунгандар - 297 адам, уйгурлар - 328, түрктөр - 268, тажиктер - 399, немецтер 115 адамга жакын. Ал эми башка этностордун өкүлдөрүнөн болжол менен 560 адам кызмат өтөшкөн.
Биз көп улуттуу өлкө экенибиз анык, аны моюнга алабыз. Бирок, тизмеде көрсөтүлгөндөй ошол көп улуттуу өлкөнү дээрлик Кыргыз улутундагылар гана коргошот. Ал эми бөтөн улуттар мекен сакчылыгынан кандайча, эмне үчүн баш тартып, жана кантип кутулуп кетишээри тууралуу миңдеген суроолор жаралат. Аныгында "Мекен баардыгыбызга бирдей болушу керек"-деген талаптар да жок эмес. Анда эмнеге?...
Ошентсе да эртеңки майрамыңар менен Мекен сакчылары!
Карапайым калкка жаңы эрмек табылды. Жазгы талаа иштери башталып, кыш чилдеси чыкканча бекер отурбай жаңы гимндин сөздөрүн жаттап тургула дедиби айтор көптөн бери талаш-тартышты жаратып келе жаткан мамлекеттик символика: гимдин беш сөзүн алмаштырып, бир куплетин такыр айырбаштай турган демилге Жогорку Кеңештин кароосуна коюлганы турат. Мунун авторлору ба-аягы Баткенде сакалчандарга барымтада калчу аким, азыркы депутат Абдрахман Маматалиев жана ба-аягы экс-депутат, драматург Мар Байжиев. Талаштары "бейкут" деген сөздү "береке-кутка" алмаштырып калган "неудобный" сөздөрдү да мүлжүмөй. Бул көтөргөн демилгелерин депутаттар кош колдоп колдоп берсе, гимн илинип турган мамлекеттик мекемелер, алыскы мектептер кызыл жаян болуп "редакциялоо" иштери колго алынат. Жакынкы аймактарды го түшүнөбүз, ал эми алыскы Ат-Башы жана Алайда боек жогунан түстүү калем сап менен "гимнди оңдойбуз" деп далай адамдар ботала болушпаса эле болду.
ЖК депутаты, "Ата-Журт" фракциясы:
эки лидердин гана биригүүсү"
Оппозициялык дегенден мурун түштүк аймагынын басымдуу добушуна ээ болгон жана боло турчу "Ата-Журт" менен "Бүтүн Кыргызстан" партияларынын лидерлеринин биригиши бийлик үчүн ыңгайсыз шарттарды жаратууда. Айрым серепчилер, "Мындай ирилешүү жакшы натыйжа берет"-десе, айрымдары "Жараканы күчөтөт"-дешет. Канткен күндө да биригүүгө кадам ташталып, билдирүүлөр тарап кетти. Бирок, аталган партиянын мүчөлөрүнүн пикири бир кылка эмес экени билинип калганын төмөнкү ат жалындагы азын-оолак маектен байкасаңыздар болот.
- Курманбек Эргешович, жакында эле оппозициялык "Ата-Журт" менен "Бүтүн Кыргызстан" партияларынын лидерлери биригүү боюнча өз билдирүүлөрү менен чыкты. "Ата-Журттун" мүчөсү катары буга пикириңиз кандай?
- Аталган эки партиянын лидерлери биригүү боюнча өз көз караштарын айтып чыгышты. Муну жалпы партиялаштардын көз карашы катары таанууга болбойт. Анткени, муну эки лидердин гана биригүү жөнүндөгү көз карашы деп билсек болот.
- Мындай билдирүүнү таратаар алдында фракцияда айтылып, сөз болгонбу?
- Жок, болгон эмес.
- Партиянын саясий кеңешиндечи?
- Тилекке каршы, жок. Бул жөн гана эки лидердин биригүү боюнча жеке чечимдери.
- Фракция лидери "Эки партия бириксе катарыбызды тазалайбыз" дегенине кандай карайсыз?
- Мыйзамда так көргөзүлгөн. Депутат өз каалоосу менен мандатын тапшырышы мүмкүн же кылмыш үстүндө кармалса гана мандатынан айрылат.
- Чукул съезд чакырып партиядан чыгарсачы?
- Партиянын катарынан чыгышы мүмкүн, бирок депутаттыгынан айрылбайт.
- Ташиевдин бул "тазалоо" демилгеси бир учурда "Ата-Журт" фракциясы ичинде "реформа үчүн" кыймылын түзгөн он депутатка байланыштуу эмеспи?
- Кимге багытталганын конкреттүү айта албайм, бирок ошол учурдагы реалдуу кырдаалды эске алуу менен конструктивдүү оппозиция болуу максатында жана ошол учурдагы өкмөттүн, президенттин мамлекеттин кызыкчылыгына жооп бере турган айрым демилгелерине кол кабыш кылуу үчүн сиз айткан кыймыл түзүлгөн. Мен ошол учурда атайын стенограмма үчүн да бул маселени айтып, конструктивдүү оппозициялык көз карашымды билдиргем. Мамлекеттин кызыкчылыгы ар бирибиздин саясий көз карашыбыздан жогору болушу зарыл.
- Мыйзамды эң сонун түшүнүп турган эки партиянын лидерлеринин чукул арада биригүү демилгесин көтөрүүгө анда эмне негиз болду?
- Жалпыга маалым болгондой аталган эки партиянын тең өлкөнүн бардык аймагында чоң колдоосу бар. Муну тана албайбыз. Мына жакында Ош шаардык кеңешине, күздө Бишкек шаардык кеңешине жана башка аймактарда да шайлоолор өткөнү турат. Ушул саясий кампанияны утурлай биригүү демилгесин көтөрүп чыгышса керек.
- Бирок эки партия тең Ош шаардык кеңешинин шайлоосуна катышкан жок да?
- Ооба катышкан жок.
- Анда эмне үчүн кадыры анчейин эмес, жалпы республикага белгисиз Ош шаарынын мэри Мелис Мырзакматовдун "Улуттар Биримдиги" партиясын колдоп чыгышты.
- Бул деле эки лидердин көз карашына байланыштуу го.
- Негизи Мырзакматовдун партиясын колдоо боюнча фракцияда сөз болгонбу?
- Расмий түрдө фракцияда эч кандай бул же тигил партияны колдоо боюнча саясий чечим болгон эмес. Бирок, оозеки түрүндө аталган партияны колдойлу деген сөз жүргөн.
about | A Free CSS Template by RamblingSoul